钦定古今图书集成/明伦汇编/闺媛典/第318卷 > 皇清五十一 > 程汝璞妾蒋氏
## 钦定古今图书集成/明伦汇编/闺媛典/第318卷 > 皇清五十一 > 程汝璞妾蒋氏

按《合肥县志》：蒋氏，丁丑进士程本节生。母以名家女事督学程汝璞，敬顺不违。璞病，氏侍汤药，昼夜扶掖，致有折胁之伤，遂成痼疾。璞没，守贞课子，有陶孟家风。本节赴公车，氏卧病，捷音至，蹶然起曰：“吾可以报所天矣。” 辗转逾夕而没。

===陈梦祥妻谢氏===

按《合肥县志》：“谢氏，国学陈梦祥妻，履恭母也。归陈，夫妇相敬如宾。夫病，刲股愈之。年二十夫亡，履恭甫八月，氏绝粒六日。姑以子幼无依，劝之，始进食，设夫位，朝夕事之如生，历数十年不少懈。养姑尽力，训子以义方。迨履恭入成均，而氏之艰苦尽矣。乡党请旌之。”